## Pravilnik o Arbitraži za odlučivanje u sporovima iz Općeg kolektivnog ugovora

### NN 25/1991 (1.6.1991.), Pravilnik o Arbitraži za odlučivanje u sporovima iz Općeg kolektivnog ugovora

# VIJEĆE SAVEZA SAMOSTALNIH SINDIKATA HRVATSKE I PRIVREDNA KOMORA HRVATSKE

Na osnovi člana 67. Općeg kolektivnog ugovora ("Narodne novine",
br. 35/90) Vijeće Saveza samostalnih sindikata Hrvatske i Privredna komora
Hrvatske, donijeli su suglasno dana 22. travnja 1991. godine ovaj

## PRAVILNIK

### o Arbitraži za odlučivanje u sporovima iz Općeg kolektivnog ugovora

I. OPČE ODREDBE

Članak 1.

Arbitraža se osniva za odlučivanje u sporovima, koji bi mogli nastati
medu strankama potpisnicima Općeg kolektivnog ugovora, u primjeni toga
ugovora. Arbitraža utvrduje i slučajeve kršenja odredaba Općeg kolektivnog
ugovora i odlučuje u tim slučajevima. Postupak za utvrđivanje kršenja odredaba
Općeg kolektivnog ugovora mogu pokrenuti potpisnice toga ugovora, radnik,
organizacija odnosno poslodavac i inspekcija. Radnik pokreće postupak putem
sindikata.

Članak 2.

Arbitraža odlučuje u vijeću sastavljenom od tri člana, koje sporazumno
biraju stranke u sporu s liste arbitara. Listu arbitara s koje se biraju
predsjednik i članovi pojedinog vijeća, suglasno utvrđuju Vijeće saveza
samostalnih sindikata Hrvatske i Privredna komora Hrvatske, na način da
svaki imenuje deset arbitara za razdoblje od četiri godine.

Članak 3.

Za svaki slučaj spora ili kršenja odredaba iz Općeg kolektivnog ugovora,
svaka stranka imenuje jednog člana arbitražnog vijeća, a članovi arbitražnog
vijeća biraju arbitra predsjednika vijeća. Ako imenovani arbitri ne izaberu
arbitra predsjednika vijeća, njega će imenovati predsjednik Arbitraže.
Prilikom imenovanja arbitara stranke imenuju i njihove zamjenike.

Članak 4.

Arbitraža ima predsjednika i tajnika, koji se imenuju na način na koji
se utvrđuje lista arbitara, a za razdoblje od četiri godine.

Članak 5.

Predsjednik Arbitraže vodi opći nadzor nad radom Arbitraže, predstavlja
i zastupa Arbitražu, sudjeluje u odlučivanju o nadležnosti Arbitraže, podnosi
izvještaje o radu Arbitraže, te obavlja i druge poslove određene ovim pravilnikom.

Članak 6.

Tajnik Arbitraže poduzima radnje radi konstituiranja arbitražnih vijeća
i pripremanja raspravljanja u određenoj stvari, brine se za pravilno izvršavanje
zaključaka i odluka Arbitraže i obavlja druge poslove određene ovim pravilnikom.

Članak 7.

Administrativne poslove Arbitraže obavljaju radnici stručne službe Privredne
komore Hrvatske i Vijeća Saveza samostalnih sindikata Hrvatske

II. NADLEŽNOST ARBlTRAŽE

Članak 8.

Arbitraža je nadležna za odlučivanje u sporovima između stranki potpisnica
Općeg kolektivnog ugovora, kao i u slučajevima kršenja odredaba Općeg kolektivnog
ugovora koje se odnose na prava i obveze subjekata potpisnica toga kolektivnog
ugovora (kolektivni radni odnos). Arbitraža pazi na svoju nadležnost po
službenoj dužnosti u toku cijelog postupka.

Članak 9.

Tuženik može osporiti nadležnost Arbitraže sve do zaključenja raspravljanja
o glavnoj stvari.

Članak 10.

Arbitražni postupak je nezavisan od postupka mirenja koji je propisan
Općim kolektivnim ugovorom.

Članak 11.

Pokretanje parnice pred redovnim sudom u istoj pravnoj stvari nije razlog
za obustavljanje arbitražnog postupka. Ako Arbitraža nađe da postoje važni
razlozi, može u slučaju pokretanja parnice iz stava 1. ovoga člana odrediti
da se arbitražni postupak prekine dok se ne okonča parnični postupak. Svoj
zaključak o prekidu postupka Arbitraža može opozvati.

III. POKRETANJE ARBITRAŽNOG POSTUPKA

Članak 12.

Arbitražni postupak pokreće se podnošenjem tužbe tajniku Arbitraže.
U tužbi se navode sljedeći podaci:

- naziv stranaka,

- zahtjev u pogledu glavne stvari,

- činjenice i dokazi na kojima se zasniva tužba,

- izjava o imenovanju arbitra i njegovog zamjenika. Tužbi se prilaže
dokaz o uplati iznosa za podmirenje troškova arbitražnog postupka.

Članak 13.

Tajnik Arbitraže dostavit će tuženiku tužbu s prilozima i pozvati ga
da podnese pismeni odgovor na tužbu u roku od petnaest dana od dostavljanja
tužbe. Tuženik je dužan u odgovoru na tužbu navesti izjavu o imenovanju
arbitra i njegovog zamjenika. Ako tuženik u roku ne podnese pismeni odgovor
na tužbu i ne imenuje arbitra, arbitražni postupak će se nastaviti na način
da će umjesto tuženika arbitra imenovati predsjednik Arbitraže.

Članak 14.

Tužba odgovor na tužbu, prilozi i ostali podnesci podnose se u dovoljnom
broju primjeraka za sve stranke i za sve arbitre.

IV. ARBITRAŽNI POSTUPAK

Članak 15.

Arbitražni postupak vodi se po odredbama ovoga pravilnika, a ako u ovom
pravilniku nema posebnih odredbi, postupak će utvrditi arbitri primjenjujujući
odredbe Zakona o parničnom postupku ako to odgovara prirodi postupka pred
Arbitražom.

Članak l6.

Ročišta se održavaju u prostorijama koje odrede arbitri u suglasnosti
s tajnikom Arbitraže.

Članak 17.

Stranke u postupku mogu slobodno imenovati svoje punomoćnike i savjetnike.

Članak l8.

Kad nakon primitka odgovora na tužbu arbitražno vijeće utvrdi da među
strankama nije sporno činjenićno stanje i da ne postoje druge smetnje za
donošenje odluke, može bez održavanja ročišta za glavnu raspravu donijeti
odluku o sporu ako se stranke s tim suglase.

Članak 19.

U toku postupka arbitri će postavljanjem pitanja podsticati stranke
da iznesu sve odlučne činjenice, dopune, preinače i isprave svoje zahtjeve,
stavove i prijedloge za izvođenje dokazivanja.

Članak 20.

Stranke mogu pred Arbitražom zaključiti nagodbu i mogu tražiti da arbitri
donesu odluku o sporu na temelju njihove nagodbe. Nagodba zaključena pred
Arbitražom ima snagu dopune Općeg kolektivnog ugovora.

Članak 21.

O pitanjima procesne naravi arbitri odlučuju zaključkom. O tužbenom
zahtjevu arbitri odlučuju odlukom.

Članak 22.

Zaključci i odluke Arbitraže ne mogu se pobijati redovnim pravnim lijekom
ni pred redovnim sudom. Odluka Arbitraže o tužbenom zahtjevu ima prema
strankama snagu pravomoćne presude redovnog suda.

V. TROŠKOVl ARBITRAŽNOG POSTUPKA

Članak 23.

Prilikom podnošenja tužbe tužitelj je dužan uplatiti u korist Arbitraže
iznos utvrden tarifom koju suglasno utvrđuju Privredna komora Hrvatske
i Vijeće Saveza samostalnih sindikata Hrvatske a za troškove arbitražnog
postupka. Stranke su dužne posebno naknaditi troškove arbitražnog postupka
prouzrokovane izvođenjem dokazivanja, održavanjem ročišta izvan Zagreba
i dolaskom i boravkom arbitara koji nemaju prebivalište u Zagrebu. Ako
predujam za podmirenje troškova arbitra koji nema prebivalište u Zagrebu
ne bude uplaćen osam dana prije ročišta, smatrat će se da stranka nije
imenovala arbitra. Iznosi naknada i nagrada arbitrima utvrđuju se tarifom
iz stava 1. ovoga člana.

Članak 24.

Ovaj pravilnik stupa na snagu osmoga dana nakon objave u "Narodnim
novinama". Predsjednik Vijeća Saveza samostalnih Predsjednik sindikata
Hrvatske Privredne komore Hrvatske

Dragutin Lesar, v. r.

**Ivica Gaži, dipl. ing., v. r.**

Pravilnik, NN 25/1991-727